《杂诗效孙莘荖》
宋代·王令

鱼虾无所能，动辄困人得。
蛟鲸能则乖，覆舟取人食。
龟鳖能谓殊，刳剥同一剧。
龙不入网罗，亦不为人识。
犬羊养於人，壮则人食之。
猛虎嗜人肉，终昧猎者机。
豺狼与狗同，为害岂必威。
封狐能为人，还作行子妻。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。